## El Consell col·labora amb el Ministeri de Cultura per al subministrament de metadades i miniatures a la biblioteca digital Europeana

*** La biblioteca digital pública de la Unió Europea proporciona accés al patrimoni cultural i científic europeu**

El Consell ha aprovat un conveni entre la Conselleria d’Educació, Cultura, Universitats i Ocupació i el Ministeri de Cultura i Esport per al subministrament de metadades i miniatures a Europeana, la biblioteca digital pública de la Unió Europea.

En concret, l’objectiu d’este acord és establir el subministrament d’estes metadades i miniatures per part de la Generalitat al Ministeri de Cultura i Esport i, a través d’este, a Europeana, així com el seu ús per les dos entitats.

Europeana té com a finalitat proporcionar accés al patrimoni cultural i científic europeu. Amb eixe objectiu, du a terme les tasques de recol·lectar, realitzar índexs, enriquir i fer accessibles les metadades descriptives i les previsualitzacions dels objectes digitals que formen part d’este patrimoni.

La bibilioteca intenta, d’eixa manera, beneficiar tant els qui tenen la titularitat d’eixos objectes digitals com el públic en general.

L’acord autoritzat pel Consell té una duració de quatre anys, prorrogables a un màxim de quatre anys addicionals.

Fecha: 03/12/2024